|  |
| --- |
|  *Projektas* |
| Pagėgių savivaldybės taryba**sprendimas****DĖL VALSTYBĖS BIUDŽETO LĖŠŲ, SKIRTŲ PAGĖGIŲ SAVIVALDYBĖS BENDROJO UGDYMO MOKYKLŲ TINKLO STIPRINIMO INICIATYVOMS SKATINTI, NAUDOJIMO TVARKOS APRAŠO** |
| 2022 m. rugpjūčio 10 d. Nr. T1-148Pagėgiai |
|  |

Vadovaudamasi Lietuvos Respublikos vietos savivaldos įstatymo 6 straipsnio 5 ir 7 punktais, 16 straipsnio 4 dalimi, Lietuvos Respublikos 2022 metų valstybės biudžeto lėšų, skirtų savivaldybių bendrojo ugdymo mokyklų tinklo stiprinimo iniciatyvoms skatinti, paskirstymo tvarkos aprašo, patvirtinto Lietuvos Respublikos švietimo, mokslo ir sporto ministro 2022 m. kovo 2 d. įsakymu Nr. V-342 „Dėl Lietuvos Respublikos 2022 metų valstybės biudžeto lėšų, skirtų savivaldybių bendrojo ugdymo mokyklų tinklo stiprinimo iniciatyvoms skatinti, paskirstymo tvarkos aprašo patvirtinimo“, 10 punktu, Pagėgių savivaldybės taryba n u s p r e n d ž i a:

 1. Pavirtinti Valstybės biudžeto lėšų, skirtų Pagėgių savivaldybės bendrojo ugdymo mokyklų tinklo stiprinimo iniciatyvoms skatinti, naudojimo tvarkos aprašą (pridedama).

 2. Sprendimą paskelbti Teisės aktų registre ir Pagėgių savivaldybės interneto svetainėje www.pagegiai.lt.

SUDERINTA:

Administracijos direktorė Dalija Irena Einikienė

Dokumentų valdymo ir teisės skyriaus

vyresnioji specialistė Ingrida Zavistauskaitė

Dokumentų valdymo ir teisės skyriaus

vyriausioji specialistė (kalbos ir archyvo tvarkytoja) Laimutė Mickevičienė

Finansų skyriaus vedėja Rūta Fridrikienė

Parengė Virginija Sirvidienė,

Švietimo, kultūros, sporto ir civilinės metrikacijos skyriaus vedėja

PATVIRTINTA

Pagėgių savivaldybės tarybos

2022 m. rugpjūčio 25 d. sprendimu Nr. T-

**VALSTYBĖS BIUDŽETO LĖŠŲ, SKIRTŲ PAGĖGIŲ SAVIVALDYBĖS BENDROJO UGDYMO MOKYKLŲ TINKLO STIPRINIMO INICIATYVOMS SKATINTI, NAUDOJIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Šis Valstybės biudžeto lėšų, skirtų Pagėgių savivaldybės (toliau – Savivaldybė) bendrojo ugdymo mokyklų tinklo stiprinimo iniciatyvoms skatinti, naudojimo tvarkos aprašas (toliau – Aprašas) nustato valstybės biudžeto lėšų, skirtų Savivaldybei bendrojo ugdymo mokyklų (toliau – mokyklos) tinklo stiprinimo iniciatyvoms skatinti, paskirstymo ir naudojimo tvarką.

2. Apraše naudojamos Lietuvos Respublikos švietimo įstatyme bei kituose teisės aktuose apibrėžtos sąvokos.

**II SKYRIUS**

**VALSTYBĖS BIUDŽETO LĖŠŲ PASKIRSTYMAS IR NAUDOJIMAS**

3. Savivaldybei skirtos Valstybės biudžeto lėšos skiriamos šioms reikmėms:

3.1. Savivaldybės mokinių pavėžėjimui užtikrinti:

3.1.1. transporto priemonėms įsigyti ar nuomoti;

3.1.2. transporto priemonių eksploatavimo išlaidoms (kuro sąnaudos, transporto priemonės draudimas, techninė priežiūra ir pan.);

3.1.3. kitoms pavėžėjimo formoms ir išlaidoms.

3.2. patenkinus 3.1 papunktyje nurodytas sąlygas, likusios lėšos skiriamos pedagoginių darbuotojų išeitinėms išmokoms, kai darbo sutartys nutraukiamos dėl mokyklų tinklo pertvarkos, taip pat ugdymo reikmėms, nurodytoms Mokymo lėšų apskaičiavimo, paskirstymo ir panaudojimo tvarkos aprašo, patvirtinto Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, 12.7 papunktyje.

4. Valstybės biudžeto lėšas paskirsto Pagėgių savivaldybės taryba.

**III SKYRIUS**

**BAIGIAMOSIOS NUOSTATOS**

5. Nepanaudotas ar ne pagal paskirtį panaudotas valstybės biudžeto lėšas mokyklos iki einamųjų metų gruodžio 21 d. grąžina į Pagėgių savivaldybės administracijos sąskaitą.

6. Mokykla iki kitų metų sausio 10 d. Pagėgių savivaldybės administracijos Finansų skyriui pateikia lėšų panaudojimo ataskaitą, parengtą pagal Lietuvos Respublikos švietimo, mokslo ir sporto ministro 2022 m. kovo 2 d. įsakymu Nr. V-342 „Dėl Lietuvos Respublikos 2022 metų valstybės biudžeto lėšų, skirtų savivaldybių bendrojo ugdymo mokyklų tinklo stiprinimo iniciatyvoms skatinti, paskirstymo tvarkos aprašo patvirtinimo“, patvirtinto aprašo priede pateiktą formą.

7. Aprašas gali būti keičiamas, papildomas ar naikinamas Pagėgių savivaldybės tarybos sprendimu.

\_\_\_\_\_\_\_\_\_\_\_\_\_\_

 Pagėgių savivaldybės tarybos

 veiklos reglamento

 2 priedas

**PAGĖGIŲ SAVIVALDYBĖS TARYBOS SPRENDIMO PROJEKTO**

**„DĖL VALSTYBĖS BIUDŽETO LĖŠŲ, SKIRTŲ PAGĖGIŲ SAVIVALDYBĖS BENDROJO UGDYMO MOKYKLŲ TINKLO STIPRINIMO INICIATYVOMS SKATINTI, NAUDOJIMO TVARKOS APRAŠO“**

**AIŠKINAMASIS RAŠTAS**

2022-08-10

1. ***Parengto projekto tikslai ir uždaviniai***

 Sprendimo projekto parengimo tikslas – savivaldybės bendrojo ugdymo mokyklų tinklo stiprinimo iniciatyvoms skatinti skirtų valstybės biudžeto lėšų paskirstymas mokykloms.

1. ***Kaip šiuo metu yra sureguliuoti projekte aptarti klausimai***

Sprendimo projektas parengtas vadovaujantis Lietuvos Respublikos vietos savivaldos įstatymo 6 straipsnio 5 ir 7 punktais, 16 straipsnio 4 dalimi, Lietuvos Respublikos 2022 metų valstybės biudžeto lėšų, skirtų savivaldybių bendrojo ugdymo mokyklų tinklo stiprinimo iniciatyvoms skatinti, paskirstymo tvarkos aprašu, patvirtintu Lietuvos Respublikos švietimo, mokslo ir sporto ministro 2022 m. kovo 2 d. įsakymu Nr. V-342 „Dėl Lietuvos Respublikos 2022 metų valstybės biudžeto lėšų, skirtų savivaldybių bendrojo ugdymo mokyklų tinklo stiprinimo iniciatyvoms skatinti, paskirstymo tvarkos aprašo patvirtinimo“.

1. ***Kokių teigiamų rezultatų laukiama***

Patvirtinus šį sprendimo projektą, bus paskirstomos lėšos, skirtos bendrojo ugdymo mokyklų tinklo stiprinimo iniciatyvoms skatinti, savivaldybės bendrojo ugdymo mokykloms.

1. ***Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.***

Neigiamų pasekmių nenumatyta.

1. ***Kokius galiojančius aktus (tarybos, mero, Savivaldybės administracijos direktoriaus) reikėtų pakeisti ir panaikinti, priėmus sprendimą pagal teikiamą projektą.***

 Nereikės keisti ar naikinti kitų galiojančių aktų, priėmus sprendimą pagal teikiamą projektą.

1. ***Jeigu priimtam sprendimui reikės kito tarybos sprendimo, mero potvarkio ar administracijos direktoriaus įsakymo, kas ir kada juos turėtų parengti.***

Nereikės priimti kito sprendimo priimtam sprendimui.

1. ***Ar reikalinga atlikti sprendimo projekto antikorupcinį vertinimą***

Šis sprendimas antikorupciniu požiūriu vertinamas.

1. ***Sprendimo vykdytojai ir įvykdymo terminai, lėšų, reikalingų sprendimui įgyvendinti, poreikis (jeigu tai numatoma – derinti su Finansų skyriumi)***

Už sprendimo vykdymą atsakingi − Pagėgių sav. Bendrojo ugdymo mokyklų vadovai.

1. ***Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.***

Neigiamų specialistų vertinimų ir išvadų negauta.

1. ***Projekto rengėjas ar rengėjų grupė.***

Švietimo, kultūros, sporto ir civilinės metrikacijos skyriaus vedėja Virginija Sirvidienė, tel. 57 367, el.p. v.sirvidienė@pagegiai.lt.

1. ***Kiti, rengėjo nuomone, reikalingi pagrindimai ir paaiškinimai.***

Nėra kitų rengėjo pagrindimų ir paaiškinimų.

Švietimo, kultūros, sporto ir civilinės metrikacijos skyriaus vedėja Virginija Sirvidienė